Gandia lamenta la mort del pintor Santi Royo Segura
19 abril 2022

## Gandia lamenta la mort del pintor Santi Royo Segura19 abril 2022Última actualització: 19 abril 2022

![](../gestion/img/ce126ce58da8dfe390020ba38f6875f94a30b6baa7ad5e3c3f2c1bc24a5e5ca0.jpg)  
  

L’Ajuntament de Gandia lamenta la mort i mostra el seu condol a familiars i amics del pintor ****Santiago Royo Segura********,**** qui ens va deixar ahir a Benirredrà després d’una llarga malaltia que el va tindre ingressat en l’hospìtal durant mesos i posteriorment  traslladat a la Residència Mediterráneo, el seu darrer domicili.  
Nascut a Manises, des de ben menut va demostrar el seu interés per l’art. Es va formar com a Perit en l’Escola de ceràmica del seu poble i posteriorment va ampliar els seus coneixements en l’Escola d’Arts i Oficis de València  i en diversos centres especialitzats. Professionalment, es dedicà, en els seus inicis, a la publicitat en importants agències de València i després de viure llargues temporades per tota Europa i Canadà, on va fer de la seua passió per la pintura el seu ofici de per vida, va recalar a final dels anys 70 a Gandia, ciutat que va considerar sa casa i on va poder desenvolupar tota la seua creativitat artística. Especialitzat en el retrat - era un mestre amb l’aquarel·la i el gouash -va realizar nombroses obres que, sempre partint del natural, recreava amb un toc personal dotant-lo d’elements onírics, imaginaris, per tal de destacar  la personalitat del  subjecte.

L'Alcalde de Gandia, ****José Manuel Prieto****, ha lamentat la pèrdua d'aquest artista __"tan estimat a la nostra ciutat, sobretot pels centenars d'alumnes que al llarg dels anys han tingut la sort d'aprendre d'aquest  mestre de l'art senzill i humil".__  
__«En la faceta docent, Santi Royo va destacar com a monitor de la Universitat Popular de Gandia a la qual va estar lligat durant més de vint anys. L’any 2018 va rebre el premi “Amic de la UPG” de mans de la vicealcaldessa, Lorena Milvaques, i del Director de la UPG, Lluís Romero, com a mostra de l’estima que la ciutat i el centre li ten____íem____»__, ha recordat el regidor de Cultura, ****Nahuel González.****  En els darrers anys, ja jubilat però amb el seu aspecte cavalleresc de sempre, va continuar mantenint el costum vell de passar cada dia per la UPG a fer el cafenet i la xarradeta amb el personal que tants anys va compartir la seua  vida.

[Twittear](https://twitter.com/share)